12. ฐานะการเงินและผลการดำเนินงาน

  งบการเงิน

  (ก) สรุปรายงานการสอบบัญชีของผู้สอบบัญชีในระยะ 3 ปีที่ผ่านมา

  ปี 2542/43 ผู้สอบบัญชีให้ความเห็นดังนี้ บริษัทและบริษัทย่อยมีผลขาดทุนจากการดำเนินงานติดต่อ

กันมาหลายปี ณ วันที่ 30 มิถุนายน 2543
มีส่วนขาดของผู้ถือหุ้นในงบการเงินรวมและงบการเงินเฉพาะของบริษัท จำนวนเงิน 5,221.17
ล้านบาท และ 3,720.05 ล้านบาท ตามลำดับ
มีหนี้สินหมุนเวียนสูงกว่าสินทรัพย์หมุนเวียนในงบการเงินรวมและงบการเงินเฉพาะของบริษัท
จำนวนเงิน 8,585.98 ล้านบาท และ 4,778.33 ล้านบาท ตามลำดับ
นอกจากนี้ยังมีปัจจัยอื่นที่มีผลกระทบต่อการดำเนินงานต่อเนื่องของกิจการ ดังนี้ 1)
การผิดนัดชำระเงินกู้ ดอกเบี้ย และหนี้สินอื่น
ที่เป็นเจ้าหนี้ธนาคารและสถาบันการเงินซึ่งบางแห่งถูกสั่งปิดกิจการ 2)
การได้รับผลกระทบจากสภาวะเศรษฐกิจของประเทศไทยและภูมิภาคเอเชียโดยรวม 3)
ตลาดหลักทรัพย์แห่งประเทศไทยได้ประกาศให้บริษัทเข้าเกณฑ์อาจถูกเพิกถอนจากการเป็น
หลักทรัพย์จดทะเบียนเนื่องจากมีส่วนของผู้ถือหุ้นติดลบ 4)
บริษัทอยู่ระหว่างการปรับโครงสร้างหนี้กับเจ้าหนี้ภายใต้กระบวนการของคณะกรรมการเพื่อส่งเสริมการปรับโครงสร้างหนี้
และได้ยื่นคำร้องขอฟื้นฟูกิจการต่อศาลล้มละลายกลาง
ปัจจัยเหล่านี้เป็นเหตุให้สงสัยอย่างมากว่าบริษัทอาจไม่สามารถดำเนินการต่อเนื่องได้
งบการเงินสำหรับปีสิ้นสุดวันที่ 30 มิถุนายน 2543 และ 2542
ได้จัดทำขึ้นตามหลักการบัญชีที่รับรองทั่วไป
โดยถือตามข้อสมมติฐานทางบัญชีที่ว่ากิจการจะดำเนินงานต่อเนื่อง

บริษัทย่อยแห่งหนึ่งซึ่งประกอบธุรกิจซื้อขายเหล็กเส้นและเป็นนายหน้าจัดหาเหล็กเส้น
ถูกฟ้องร้องเรียกชดเชยค่าเสียหายในคดีตั๋วสัญญาใช้เงิน จำนวนเงิน 340.42 ล้านบาท ตั้งแต่ปี
2541 ปัจจุบันคดีดังกล่าวอยู่ระหว่างดำเนินการในศาล บางคดีอยู่ระหว่างการอุทธรณ์
และบริษัทยังไม่ได้บันทึกหนี้สินที่อาจจะเกิดขึ้นจากการถูกฟ้องร้องเรียกชดเชยค่า
เสียหายในคดีตั๋วสัญญาใช้เงินในงบการเงิน

บริษัทย่อยแห่งหนึ่งซึ่งประกอบธุรกิจให้เช่า และจำหน่ายภาพยนต์วีดีโอเทป
ผิดนัดชำระเงินกู้และดอกเบี้ยจากสถาบันการเงินที่ถูกสั่งปิดกิจการ
และไม่สามารถปฏิบัติตามภาระผูกพันตามเงื่อนไขในสัญญาการพัฒนาเพื่อเปิดสาขาธุรกิจให้เช่าและจำหน่ายภาพยนตร์วีดีโอเทป
ซึ่งมีผลอาจทำให้บริษัทถูกยกเลิกสิทธิตามสัญญาดังกล่าวได้

บริษัทย่อยแห่งหนึ่งซึ่งประกอบธุรกิจผลิตและจำหน่ายเหล็กซึ่งมีปัญหาทางด้านการเงิน ผิดนัดชำระหนี้
และอยู่ระหว่างการปรับโครงสร้างหนี้ งบการเงินรวมสำหรับปีสิ้นสุดวันที่ 30 มิถุนายน 2543 และ
2542 ได้รวมงบการเงินของบริษัทย่อยดังกล่าวซึ่งยังไม่ได้ตรวจสอบโดยผู้สอบบัญชี
มียอดสินทรัพย์รวม ณ วันที่ 30 มิถุนายน 2543 และ 2542 คิดเป็นอัตราส่วนร้อยละ 60.21 และ
61.01 ของสินทรัพย์รวม และรายได้รวมคิดเป็นร้อยละ 3.79 และ 18.06 ของรายได้รวมใน
งบการเงินรวมตามลำดับ
การรายงานต่องบการรวมในส่วนที่เกี่ยวกับบริษัทย่อยดังกล่าวจึงถือตามข้อมูลของผู้บริหาร

ปี 2543/44 ผู้สอบบัญชีได้รับแต่งตั้งให้เป็นผู้สอบบัญชีของบริษัทในระหว่างปี 2543
ทำให้ไม่ได้เข้าสังเกตการณ์ตรวจนับสินค้าคงเหลือ ณ วันต้นงวด (30 มิถุนายน 2543)
และไม่สามารถใช้วิธีการตรวจสอบอื่นให้เป็นที่พอใจในปริมาณสินค้าคงเหลือได้
จึงไม่สามารถสินค้าคงเหลือได้ จึงไม่สามารถสรุปได้ว่า
มีรายการปรับปรุงซึ่งอาจจำเป็นที่มีผลกระทบต่อกำไร(ขาดทุน)สุทธิ กำไร(ขาดทุน)สะสมต้นงวด
และกระแสเงินสด สำหรับปีสิ้นสุด 30 มิถุนายน 2544 หรือไม่

บริษัทและบริษัทย่อยมีผลขาดทุนสุทธิจากการดำเนินการติดต่อกันมาหลายปี
มีผลให้เกิดส่วนขาดของผู้ถือหุ้นและมีหนี้สินหมุนเวียนสูงกว่าสินทรัพย์หมุนเวียนในงบการเงินรวมและงบการเงินเฉพาะ
นอกจากนี้บยังมีปัจจัยอื่นที่มีผลกระทบต่อการดำเนินงานต่อเนื่องของกิจการซึ่งปัจจัยเหล่านี้เป็นเหตุให้สงสัยอย่างมากว่า
บริษัทอาจไม่สามารถดำเนินงานต่อเนื่องได้

เนื่องจากผลกระทบของรายการปรับปรุงซึ่งอาจมี
หากผู้สอบบัญชีสามารถตรวจสอบให้เป็นที่พอใจในสินค้าคงเหลือต้นงวด
ผลของความไม่แน่นอนเกี่ยวกับปัญหาการดำเนินงานอย่างต่อเนื่องของกิจการ
และความไม่แน่นอนอื่นๆ ผู้สอบบัญชีจึงไม่แสดงความเห็นต่องบการเงินรวม
และงบการเงินเฉพาะของบริษัท และบริษัทย่อยสำหรับสิ้นปี สิ้นสุดวันที่ 30 มิถุนายน 2544

2544/45 ผู้สอบบัญชีได้รับแต่งตั้งให้เป็นผู้สอบบัญชีของบริษัทในระหว่างปี 2543
ทำให้ไม่ได้เข้าสังเกตการณ์ตรวจนับสินค้าคงเหลือ ณ วันต้นงวด (30 มิถุนายน 2543)
และไม่สามารถใช้วิธีการตรวจสอบอื่นให้เป็นที่พอใจในปริมาณสินค้าคงเหลือได้
จึงไม่สามารถสินค้าคงเหลือได้ จึงไม่สามารถสรุปได้ว่า
มีรายการปรับปรุงซึ่งอาจจำเป็นที่มีผลกระทบต่อกำไร(ขาดทุน)สุทธิ กำไร(ขาดทุน)สะสมต้นงวด
และกระแสเงินสด สำหรับปีสิ้นสุด 30 มิถุนายน 2544 หรือไม่

บริษัทและบริษัทย่อยมีผลขาดทุนสุทธิจากการดำเนินการติดต่อกันมาหลายปี
มีผลให้เกิดส่วนขาดของผู้ถือหุ้นและมีหนี้สินหมุนเวียนสูงกว่าสินทรัพย์หมุนเวียนในงบการเงินรวมและงบการเงินเฉพาะ
นอกจากนี้ยังมีปัจจัยอื่นที่มีผลกระทบต่อการดำเนินงานต่อเนื่องของกิจการซึ่งปัจจัยเหล่านี้เป็นเหตุให้สงสัยอย่างมากว่า
บริษัทอาจไม่สามารถดำเนินงานต่อเนื่องได้

ตามทีบริษัทฯอยู่ในระหว่างฟื้นฟูกิจการตามคำสั่งศาล
ซึ่งจะต้องทำสัญญาปรับปรุงโครงสร้างหนี้และปฏิบัติตามขั้นตอนต่างๆ
ของแผนฟื้นฟูกิจการภายในระยะเวลาที่กำหนด
ซึ่งบริษัทยังไม่สามารถปฏิบัติให้บรรลุเงื่อนไขบังคับก่อนของแผนฟื้นฟูกิจการได้
เงื่อนไขสำคัญที่บริษัทไม่สามารถบรรลุได้คือการจัดหาเงินทุนหมุนเวียนจำนวน 100 ล้านบาท บริษัทฯ
จึงเห็นว่าควร มีการแก้ไขแผนฟื้นฟูกิจการ โดยได้มีการเสนอต่อที่ประชุมคณะกรรมการเจ้าหนี้
ซึ่งคณะกรรมการเจ้าหนี้ได้ยอมรับแนวทางแต่ขอให้บริษัทฯ
จัดทำรายละเอียดของแผนที่ต้องการแก้ไขโดยระบุระยะเวลาและขั้นตอนการปฏิบัติเพื่อเสนอต่อที่ประชุมคณะกรรมการเจ้าหนี้ต่อไป
ทั้งนี้บริษัทฯ
จะต้องแก้ไขแผนฟื้นฟูกิจการและดำเนินการตามเงื่อนไขบังคับก่อนให้แล้วเสร็จภายในวันที่ 31
ธันวาคม 2545 ตามที่คณะกรรมการเจ้าหนี้ได้มีมติขยายระยะเวลาให้ไว้ ปัจจัยเหล่านี้
เป็นเหตุให้สงสัยอย่างมากว่าบริษัทฯ และบริษัทย่อย อาจไม่สามารถดำเนินงานต่อเนื่องได้
งบการเงินสำหรับปีสิ้นสุดวันที่ 30 มิถุนายน 2545 และ 2544
ได้จัดทำขึ้นตามหลักการบัญชีที่รับรองทั่วไป
โดยถือตามข้อสมมติฐานทางบัญชีที่ว่ากิจการจะดำเนินการอย่างต่อเนื่อง
ดังนั้นจึงไม่ได้ปรับปรุงมูลค่าสินทรัพย์ในราคาที่อาจขายได้
และไม่ได้ปรับปรุงหนี้สินตามจำนวนเงินที่จะต้องจ่ายคืน และจัดประเภทบัญชีใหม่
ซึ่งอาจจำเป็นถ้าบริษัทฯ และบริษัทย่อยไม่สามารถดำเนินงานต่อเนื่องได้

(1) นโยบายบัญชีที่สำคัญ

เกณฑ์การวัดค่าในการจัดทำงบการเงิน

นอกจากที่เปิดเผยไว้ในหัวข้ออื่นๆ ในสรุปนโยบายการบัญชีที่สำคัญ
และหมายเหตุประกอบงบการเงินอื่นๆ เกณฑ์ในการจัดทำงบการเงินใช้ราคาทุนเดิม

การรับรู้รายได้

รายได้จากการขายบันทึกเมื่อมีการส่งมอบสินค้าให้ลูกค้าแล้ว

รายได้ค่าบริการเป็นรายได้จากการให้เช่าภาพยนตร์วีดีโอเทปบันทึกเมื่อมีการให้เช่าแก่สมาชิก

การรับรู้ค่าใช้จ่าย

ค่าใช้จ่ายบันทึกตามเกณฑ์สิทธิ

เงินลงทุนระยะสั้น – เงินลงทุนในหลักทรัพย์

เป็นเงินลงทุนในหลักทรัพย์ในความต้องการของตลาดซึ่งจัดประเภทเป็นหลักทรัพย์เผื่อขายแสดงในมูลค่ายุติธรรมรายการกำไร(ขาดทุน)
ที่ยังไม่เกิดขึ้นจากการเปลี่ยนแปลงมูลค่าของเงินลงทุน แสดงไว้ในส่วนของผู้ถือหุ้น

ค่าเผื่อหนี้สงสัยจะสูญ

บริษัทตั้งค่าเผื่อหนี้สงสัยจะสูญจากลูกหนี้ที่คาดว่าจะเรียกเก็บเงินไม่ได้
โดยพิจารณาและวิเคราะห์สถานะของลูกหนี้แต่ละรายประกอบ

สินค้าคงเหลือ

สินค้าคงเหลือ – มะเขือเทศ
สินค้าสำเร็จรูปแสดงในราคาทุนถัวเฉลี่ยหรือมูลค่าสุทธิที่จะได้รับที่ต่ำกว่า
สุทธิจากค่าเผื่อสินค้าเสื่อมสภาพและเสียหายที่ฝ่ายบริหารประมาณขึ้น
วัสดุและเมล็ดพันธุ์แสดงในราคาทุนถัวเฉลี่ย

งานระหว่างผลิต – มะเขือเทศ
ส่วนใหญ่ประกอบด้วยต้นทุนการเตรียมงานเพื่อการเพาะปลูกมะเขือเทศในปีต่อไป
ซึ่งแสดงในราคาทุน

สินค้าคงเหลือ – เศษเหล็กและเหล็กเส้น และสินค้าสำเร็จรูปอื่นแสดงในราคาทุนถัวเฉลี่ย
หรือมูลค่าสุทธิที่จะได้รับที่ต่ำกว่า การคำนวณราคาทุนของเศษเหล็กและเหล็กเส้น
ใช้ผลคูณปริมาณของสินค้าคงเหลือโดยประมาณ ณ วันสิ้นปีกับราคาทุนถัวเฉลี่ยต่อหน่วย

เงินลงทุนในกิจการที่เกี่ยวข้องกัน

เงินลงทุนในบริษัทย่อยและบริษัทร่วม แสดงตามวิธีส่วนได้เสีย

เงินลงทุนระยะยาวที่เป็นเงินลงทุนในตราสารทุนในความต้องการของตลาดซึ่งถือเป็นหลักทรัพย์เผื่อขาย
แสดงในมูลค่ายุติธรรม รายการกำไร (ขาดทุน)
ที่ยังไม่เกิดขึ้นจากการเปลี่ยนแปลงมูลค่าของเงินลงทุน แสดงไว้ในส่วนของผู้ถือหุ้น

เงินลงทุนทั่วไป แสดงในราคาทุน

เงินลงทุนอื่นๆ

เงินลงทุนอื่นๆ ได้แก่ เงินลงทุนระยะยาวที่เป็นเงินลงทุนในตราสารหนี้ที่จะถือจนครบกำหนด
แสดงในราคาทุน

ที่ดิน อาคารและอุปกรณ์

ที่ดิน อาคารและอุปกรณ์แสดงในราคาทุน
ค่าเสื่อมราคาคำนวณโดยวิธีเส้นตรงตามเกณฑ์อายุการใช้สินทรัพย์โดยประมาณ 20 ปี สำหรับอาคาร
10 ปี สำหรับเครื่องจักรและอุปกรณ์ และ 5 ปี สำหรับอุปกรณ์
ยกเว้นค่าเสื่อมราคาของเครื่องจักรที่ใช้ในการแปรสภาพเศษเหล็กของบริษัทย่อย
คำนวณโดยวิธีจำนวนผลผลิต ตามเกณฑ์อายุการใช้งานของ สินทรัพย์โดยประมาณ 20 ปี

สินทรัพย์มีไว้ให้เช่า

สินทรัพย์มีไว้ให้เช่าซึ่งรวมอยู่ในที่ดิน อาคารและอุปกรณ์ ได้แก่ ภาพยนตร์วีดีโอเทปแสดงในราคาทุน
ค่าเสื่อมราคา คำนวณโดยวิธีเส้นตรงตามเกณฑ์อายุการใช้งานโดยประมาณ 5 ปี

ค่าเผื่อการด้อยค่าของสินทรัพย์

ค่าเผื่อการด้อยค่าของสินทรัพย์ คือ
จำนวนของมูลค่าตามบัญชีที่สูงกว่ามูลค่าที่คาดว่าจะได้รับคืนของสินทรัพย์
ซึ่งจะบันทึกเป็นผลขาดทุนจากการด้อยค่าในงบกำไรขาดทุน
และเมื่อมีข้อบ่งชี้แสดงให้เห็นว่ารายการขาดทุนจากการ ด้อยค่านั้นได้ลดลงอย่างเป็นสาระสำคัญ
จะบันทึกเป็นรายการขาดทุนของการด้อยค่ากลับบัญชี ซึ่งแสดงในงบกำไรขาดทุน

สิทธิการเช่า

สิทธิการเช่าแสดงในราคาทุนสุทธิจากการตัดจ่ายตามระยะเวลาของสัญญาเช่า

ดอกเบี้ยจ่ายรอตัดบัญชี

ได้แก่ดอกเบี้ยจ่ายจากการเช่าซื้อรถยนต์มีกำหนดตัดจ่ายโดยวิธีเส้นตรงตามเกณฑ์เงินงวดที่ถึงกำหนดชำระ

ค่าธรรมเนียมรอตัดจ่าย

ค่าธรรมเนียมรอตัดจ่ายประกอบด้วย
ค่าธรรมเนียมเกี่ยวกับการพัฒนาและการจัดการเพื่อดำเนินการเปิดสาขา
และค่าการใช้สิทธิในเครื่องหมายการค้า ซึ่งมีกำหนดตัดจ่ายโดยวิธีเส้นตรงภายในระยะเวลา 20 ปี

เงินมัดจำรับค่าสมาชิก

เงินมัดจำรับค่าสมาชิกเป็นเงินมัดจำรับค่าสมาชิกเพื่อให้เช่าภาพยนตร์วีดีโอเทป

รายได้รับล่วงหน้าสิทธิการเช่า

รายได้รับล่วงหน้าสิทธิการเช่ารับรู้เป็นรายได้โดยวิธีเส้นตรงตามระยะเวลาการให้เช่า 10 ปี

บัญชีที่เป็นเงินตราต่างประเทศ

บัญชีที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ

สินทรัพย์และหนี้สินที่เป็นเงินตราต่างประเทศ ณ วันสิ้นปี
แปลงค่าเป็นเงินบาทโดยใช้อัตราแลกเปลี่ยน ณ
วันนั้นกำไรขาดทุนจากการแปลงค่าแสดงรวมไว้ในงบกำไรขาดทุน

การประมาณการ

ในการจัดทำงบการเงินตามมาตรฐานการบัญชีที่รับรองโดยทั่วไป
กำหนดให้มีการจัดทำประมาณการและข้อสมมติฐานซึ่งจะมีผลกระทบต่อการแสดงจำนวนรายได้
ค่าใช้จ่าย สินทรัพย์และหนี้สิน รวมทั้งการเปิดเผยข้อมูลเกี่ยวกับ สินทรัพย์และหนี้สินที่อาจจะเกิดขึ้น
ณ วันที่ในงบการเงินที่เสนอรายงาน
ผลที่เกิดขึ้นจริงอาจมีความแตกต่างไปจากประมาณการเหล่านั้นได้

ขาดทุนต่อหุ้นขั้นพื้นฐาน

คำนวณโดยการหารขาดทุนสุทธิสำหรับปี ด้วยจำนวนหุ้นที่ออกจำหน่ายแล้ว ณ วันสิ้นปี